Søkte med hund etter Veronica (22) i uthuset
- Dette er søk vi utfører for å få oversikt over ting som kan ha betydning for å opplyse saken. Hunden er en lokal ettersøkshund, sier fungerende regionlensmann Asle Karoliussen til VG. Tre politibetjenter deltok i søkeoperasjonen etter 22-åringen som ble sist sett ved hjemmet sitt lørdag 25. oktober. De var først inne i kjelleretasjen, og gikk deretter inn i hovedetasjen, men etter det VG kunne se tok ikke betjentene med seg noe fra uthuset. Vil ikke si noe om oppdraget Karoliussen vil ikke si om betjentene hadde noe konkret oppdrag i eller rundt uthuset. Han sier han ikke er kjent med om hunden var inne i hovedhuset, men VG så at den plomberte døren var åpen og at den ble gjenplombert før de forlot stedet. - I utgangspunktet vil jeg ikke kommentere detaljer i etterforskningen, sier lensmannen. Mandag gjennomsøkte en kriminalsøkshund fra Hordaland politidistrikt boligen Veronica leier i Årøy. Denne hunden er spesieltrent til å finne lik, blod og sæd. Hunden som ble brukt i dag, kommer etter det VG får opplyst fra et lensmannskontor i Nordfjord. Karoliussen sier at politiet nå jobber videre med informasjonsinnhenting i saken, ut fra en totalvurdering av hva som er nødvendig å gjøre. Avhør av vitner står sentralt i dette arbeidet. - Har noen status som siktet i saken? Ingen siktet i saken - Nei, ingen har status som siktet. Alle har status som vitner, sier Karoliussen Mandag kom en analytiker fra Kripos til Sogndal for å analysere den savnede kvinnens mobiltelefon og PC. - Status er at dette arbeidet ikke er ferdig, og det vil ikke bli ferdig i dag heller. Dette materialet gir oss nye arbeidsoppgaver, oig analytikeren vil ta matreialet med seg til Oslo og gjøre seg ferdig der. Prøver å snevre inn Karoliussen sier at hovedfokus for politiet nå er å¨snevre inn den "blanke" perioden fra lørdag 25. oktober - da Veronica ifølge et vitne ble kjørt hjem til boligen sin i Årøy - til hun ble meldt savnet tirsdag formiddag. Sogndal-politiet har fortsatt ikke fått klarsignal til å gjennomføre nye sonarsøk i den ytre delen av Barsnesfjorden. - Vi må sende en ny søknad og begrunne hvorfor vi mener det ytre bassenget skal undersøkes. Det er viktig for oss å få gjennomført dette søket, siden savnedes hjem ligger nær en elv og nær fjorden, og i dag har det første prioritet å få dette på plass, sier Karoliussen.
Politiet søkte i formiddag med hund i og utenfor uthuset ved boligen til den savnede Veronica Heggheim Stegegjerdet (22).